1993L0091 — FI — 12.12.1994 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION DIREKTIIVI 93/91/ETY,

annettu 29 päivänä lokakuuta 1993,

moottoriajoneuvojen sisällä käytettäviä varusteita (hallintalaitteiden, ilmaisimien ja osoittimien kuvatunnuksia) koskevan jäsenvaltioiden lainsäädännön lähentämisestä annetun neuvoston direktiivin 78/316/ETY mukauttamisesta tekniikan kehitykseen

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY ( 1 ), sellaisena kuin se on viimeksi muutettuna direktiivillä 92/53/ETY ( 2 ), ja erityisesti sen 13 artiklan 2 kohdan, ottaa huomioon moottoriajoneuvojen sisällä käytettäviä varusteita (hallintalaitteiden, ilmaisimien ja osoittimien kuvatunnuksia) koskevan jäsenvaltioiden lainsäädännön lähentämisestä annetun neuvoston direktiivin 78/316/ETY ( 3 ) ja erityisesti sen 4 artiklan, sekä katsoo, että sekä katsoo, että direktiivi 78/316/ETY on yksi direktiivillä 70/156/ETY perustettua ETY-tyyppihyväksyntämenettelyä vastaavista erityisdirektiiveistä; tämän vuoksi direktiivillä 70/156/ETY vahvistettuja ajoneuvojärjestelmiä, osia ja erillisiä teknisiä yksiköitä koskevia säännöksiä sovelletaan tässä direktiivissä, erityisesti direktiivin 70/156/ETY 3 artiklan 4 kohdassa ja 4 artiklan 3 kohdassa vaaditaan, että jokaiseen erityisdirektiiviin on liitettävä ilmoituslomake, joka sisältää mainitun direktiivin liitteen I asiaa koskevat kohdat, sekä saman direktiivin liitteen VI perusteella laadittu tyyppihyväksyntätodistus tyyppihyväksyntää koskevan tietokoneistamisen helpottamiseksi, moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/756/ETY ( 4 ), sellaisena kuin se on viimeksi muutettuna direktiivillä 91/663/ETY ( 5 ), määritellään lähivalaisimien suuntauksen käsinsäädön hallintalaitteelle annettu tunnus ja tämä tunnus säilyy, käytännön kokemus on osoittanut, että tiettyjä vaatimuksia on muutettava tai täsmennettävä, erityisesti käyttämällä uusia nyt kansainvälisellä tasolla tunnustettuja ja Kansainvälisen standardisointijärjestön (ISO) standardoimia tunnuksia ja poistamalla tiettyjä käytöstä poistuneita tunnuksia; on otettava huomioon uudet tunnistustekniikat, joita olisi käytettävä laajalti ja jotka koostuvat sanojen tai lyhenteiden käytöstä hallintalaitteiden, ilmaisimien ja osoittimien tunnuksien sijasta; on otettava käyttöön erityisiä vaatimuksia, kun on saatavilla täsmällisempiä tietoja, joiden avulla voidaan suunnitella näihin uusiin tunnistustekniikoihin perustuvia malleja, ja tämän direktiivin säännökset ovat direktiivillä 70/156/ETY perustetun mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN:

1 artikla

1. Direktiivin 78/316/ETY 1 artikla päättyy seuraavasti: ”… kiskoilla kulkevia ajoneuvoja, maatalous- ja metsätraktoreita sekä kaikkia liikkuvia koneita.”

2. Muutetaan direktiivin 78/316/ETY liiteluettelo ja liitteet I, II, III ja IV tämän direktiivin liitteen mukaisesti.

2 artikla

1. Alkaen 1 päivästä huhtikuuta 1994 jäsenvaltiot eivät saa sisällä käytettäviin varusteisiin (hallintalaitteiden, ilmaisimien ja osoittimien tunnistaminen) liittyvistä syistä:

— evätä moottoriajoneuvotyypiltä ETY-tyyppihyväksyntää tai kansallista tyyppihyväksyntää,

— kieltää ajoneuvojen rekisteröintiä, myyntiä tai liikkeelle laskemista,

1. jos sisällä käytettävät varusteet (hallintalaitteiden, ilmaisimien ja osoittimien tunnistaminen) täyttävät direktiivin 78/316/ETY vaatimukset, sellaisena kuin se on muutettuna tällä direktiivillä.

2. Alkaen 1 päivästä lokakuuta 1995, jäsenvaltiot:

— eivät enää saa antaa ajoneuvon ETY-tyyppihyväksyntää ►M1 ja ◄

— voivat evätä ajoneuvotyypin kansallisen tyyppihyväksynnän,

▼M1 —————

▼B

2. sisällä käytettäviin varusteisiin (hallintalaitteiden, ilmaisimien ja osoittimien tunnistaminen) liittyvistä syistä, jos direktiivin 78/316/ETY, sellaisena kuin se on muutettuna tällä direktiivillä, vaatimuksia ei täytetä.

3 artikla

1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä maaliskuuta 1994. Niiden on ilmoitettava tästä komissiolle viipymättä.

2. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.

3. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.

4 artikla

Tämä direktiivi on osoitettu kaikille jäsenvaltioille.

LIITE

Liiteluettelossa:

— poistetaan liitteiden I-IV otsikoiden jäljessä olevat tähdet ja vastaavat alaviitteet,

— muutetaan liitteen V otsikko seuraavasti: ”Ilmoituslomake”,

— lisätään luettelon loppuun uusi liite VI, jonka otsikko on seuraava: ”ETY-tyyppihyväksyntätodistus” .

Muutetaan liite I seuraavasti:

Poistetaan 2.1 kohta.

Annetaan 2.2 ja 2.3 kohdalle numerot 2.1 ja 2.2.

Poistetaan 2.4-2.6 kohta.

Annetaan 2.7-2.9 kohdalle numerot 2.3-2.5.

Lisätään 2.5 kohdan jälkeen uusi 2.6 kohta:

”2.6 Tietojen ilmoituslaite ’Tietojen ilmoituslaitteella’ tarkoitetaan laitetta, jonka avulla voidaan ilmoittaa useamman tyyppisiä tietoja tai viestejä.”

Poistetaan 2.10-2.20 kohta.

Korvataan 3.1 kohta seuraavasti:

”3.1 Ajoneuvon valmistajan on haettava ajoneuvotyypin hallintalaitteiden, ilmaisimien ja osoittimien tunnistamisen osalta ETY-tyyppihyväksyntä direktiivin 70/156/ETY 3 artiklan 4 kohdan mukaisesti.”

Korvataan 3.2 kohta seuraavasti:

”3.2 Tietojenantoasiakirjan malli esitetään liitteessä V.”

Poistetaan 3.2.1 kohta.

Korvataan 4 kohta seuraavasti:

”4 ETY-TYYPPIHYVÄKSYNNÄN ANTAMINEN

4.1 Jos sovellettavia vaatimuksia on noudatettu, ETY-tyyppihyväksyntä annetaan direktiivin 70/156/ETY 4 artiklan 3 kohdan mukaisesti.

4.2 ETY-tyyppihyväksyntätodistuksen malli esitetään liitteessä VI.

4.3 Jokaiselle tyyppihyväksytylle ajoneuvotyypille annetaan direktiivin 70/156/ETY liitteen VII määräysten mukainen hyväksyntänumero.”

Korvataan 5.1.1 kohdan ensimmäinen virke seuraavasti: ”Liitteen II luettelossa esitetyt hallintalaitteet, ilmaisimet ja osoittimet on voitava tunnistaa tunnusten avulla.”

Korvataan 5.1.2 kohta seuraavasti:

”5.1.2 Jos tunnuksia käytetään liitteessä III esitettyjen hallintalaitteiden, ilmaisimien ja osoittimien tunnistamiseksi, niiden on oltava kyseisessä liitteessä esitettyjen tunnusten mukaisia.”

Korvataan 5.1.3 kohta seuraavasti:

”5.1.3 Muita kuin liitteissä II ja III esitettyjä tunnuksia voidaan käyttää muiden kuin tässä direktiivissä esitettyjen hallintalaitteiden, ilmaisimien ja osoittimien tunnistamiseksi, jos niitä ei voi sekoittaa kyseisissä liitteissä esitettyihin tunnuksiin.”

Lisätään 5.1.4 kohdan jälkeen uudet kohdat seuraavasti:

”5.1.5 Tietojen ilmoituslaitetta voidaan käyttää eri lähteistä peräisin olevien viestien ilmoittamiseen, jos seuraavat vaatimukset täytetään:

5.1.5.1 jarrun, kaukovalaisimen ja suuntavalaisimen ilmaisimet eivät saa sijaita samassa tietojen ilmoituslaitteessa;

5.1.5.2 tietojen ilmoituslaitteen ilmaisimien ja osoittimien on annettava asianmukaiset tiedot tilanteissa, jotka aiheutuvat niiden käyttämisestä;

5.1.5.3 jos tietojen ilmoituslaite antaa kaksi tai useampia viestejä, nämä viestit voivat ilmetä peräkkäin tai samanaikaisesti. Edellisessä tapauksessa ilmoitussarjan on toistuttava automaattisesti. Jälkimmäisessä tapauksessa viestien on ilmennyttävä siten, että kuljettaja näkee ja tunnistaa ne;

5.1.5.4 liitteen III väriä koskevia vaatimuksia ei sovelleta ilmaisimiin ja osoittimiin, jotka sijaitsevat tietojen ilmoituslaitteessa.”

Muutetaan 5.2.3 kohta seuraavasti:

”5.2.3 Tunnusten on erotuttava selvästi taustastaan.”

Muutetaan 5.2.4 kohta seuraavasti:

”5.2.4 Ilmaisimissa käytettyjen värien on oltava liitteissä II ja III määrätyt.”

Lisätään 5.2.4 kohdan jälkeen uusi 5.2.5 kohta seuraavasti:

”5.2.5 Samaa tunnusta voidaan käyttää hallintalaitteissa, ilmaisimissa ja osoittimissa, jos ne ovat yhdistettyjä.”

Korvataan 6 ja 7 kohta seuraavasti:

”6 TYYPPIHYVÄKSYNTÖJEN MUUTOKSET

6.1 Tämän direktiivin mukaisesti annettuja tyyppihyväksyntöjä muutettaessa sovelletaan direktiivin 70/156/ETY 5 artiklan säännöksiä.

7 TUOTANNON VAATIMUSTENMUKAISUUS

7.1 Tuotannon vaatimustenmukaisuuden takaamiseen tarkoitetut toimenpiteet on toteutettava direktiivin 70/156/ETY 10 artiklassa vahvistettujen säännösten mukaisesti.”

Poistetaan 8 ja 9 kohta.

Muutetaan liite II seuraavasti:

Poistetaan huomautukset a-e.

Lisätään otsikon jälkeen uusi virke seuraavasti:

”(Tunnukset ovat kansainvälisen ISO 2575 standardin, neljäs painos — 15.11.1982 mukaisia.)”

.

Korvataan kuvissa 1-29 esitettävät tunnukset jäljempänä kuvissa 1-23 esitettävillä kuvilla:

””

Muutetaan liite III seuraavasti:

Poistetaan huomautus.

Lisätään otsikon jälkeen uusi virke seuraavasti:

”(Tunnukset ovat kansainvälisen ISO 2575 standardin, neljäs painos — 15.11.1982 mukaisia.).”

Korvataan kuvissa 1 ja 2 esitettävät tunnukset jäljempänä kuvissa 1-11 esitettävillä kuvilla:

Korvataan liite V jäljempänä olevalla liitteellä V: Lisätään liitteen V jälkeen uusi liite VI.

”LIITE V”

”LIITE VI”

( 1 ) EYVL N:o L 42, 23.2.1970, s. 1

( 2 ) EYVL N:o L 225, 10.8.1992, s. 1

( 3 ) EYVL N:o L 81, 28.3.1978, s. 3

( 4 ) EYVL N:o L 262, 27.9.1976, s. 1

( 5 ) EYVL N:o L 366, 31.12.1991, s. 17